cyanic-selkie/wikianc huggingface dataset:
Länsi-Bengali
Tiedotusvälineet
Vuonna 2005 Länsi-Bengalissa julkaistiin 559 sanomalehteä, joista 430 oli bengalinkielisiä. Kalkutassa julkaistava Ananda Bazar Patrika on 1 130 167 kappaleen päivittäisellä painoksellaan Intian suurin alueellisella kielellä painettu (kertapainoksinen) sanomalehti. Muita merkittäviä bengalinkielisiä sanomalehtiä ovat Aajkaal, Bartaman, Sangbad Pratidin ja Ganashakti. The Telegraph, The Statesman, Asian Age, Hindustan Times ja The Times of India ovat englanniksi julkaistavia lehtiä. Myös hindiksi, gudžaratiksi, orijaksi, urduksi, pandžabiksi ja nepaliksi painettavilla lehdillä on oma lukijakuntansa Länsi-Bengalissa.
Durdarshan on osavaltion julkinen televisiokanava. Länsi-Bengalissa on saatavilla valikoima bengalin, nepalin, hindin ja englanninkielisiä sekä kansainvälisiä kanavia kaapelitelevision välityksellä. 24-tunnin bengalinkielisiä uutiskanavia ovat STAR Ananda ja Kolkata TV. All India Radio on julkinen radioasema, yksityisiä FM-asemia on vain kaupungeissa. BSNL, Reliance Infocomm, Tata Indicom, Hutch ja Airtel ovat osavaltiossa toimivia matkapuhelinoperaattoreita. Laajakaista on saatavilla muutamissa kaupungeissa julkisen BSNL:n ja yksityisten yhtiöiden toimittamana.
Astroturfing
Astroturfing tai astroturffaus tarkoittaa maksettujen mielipiteiden hyödyntämistä viestinnässä. Astroturffauksessa mainostaja tai poliittinen ryhmä joko maksaa todellisille ihmisille suosiollisista lausunnoista tai luo keksittyjä henkilöllisyyksiä saadakseen positiivista näkyvyyttä mediassa. Astroturffauksessa yritetään luoda vaikutelma siitä, että yhteisössä on laaja tuki jollekin politiikalle, henkilölle tai tuotteelle, vaikka todellisuudessa tällaista tukea ei ole. Astroturfingissa käytetään yleisön harhautukseen tekaistuja henkilöllisyyksiä sekä keksittyjä painostusryhmiä. Näin uskotellaan, että astroturfingin avulla markkinoitu näkemys vastaa yleistä mielipidettä.
Termi nousi julkisuuteen Suomessa syksyllä 2012, kun astroturffausta mahdollisesti käytettiin mielipiteenmuokkauksessa 1,8 miljardin euron potilastietojärjestelmähankinnan (Apotti-hanke) julkisuuskeskustelussa.
Amazonianviidakkohaukka
Amazonianviidakkohaukka (Leucopternis kuhli) on haukkojen heimon sukuun Sitä tavataan Boliviassa, Brasiliassa ja Perussa.
Sen elinpiiriä ovat subtrooppiset ja trooppiset alavat metsät, ja metsien hävityksen vuoksi sen populaatio on pienenemässä hyvin voimakkaasti.
Syyrian protestit 2011
thumb|Syyrian hallitusta vastustava mielenosoitus [[Homs|Homsissa 18. huhtikuuta 2011.]] Syyrian protestit 2011 olivat opposition hallitusta vastaan suuntaamia mielenosoituksia tammikuusta 2011 alkaen.
Pikkupojat maalasivat hallituksen vastaisia iskulauseita seinään helmikuussa 2011. Salainen poliisi pidätti lapset. Kun omaiset kysyivät lapsiaan takaisin, kuvernööri ei halunnut vapauttaa heitä. Tämä suututti omaisia ja muita ihmisiä, jotka alkoivat osoittaa mieltä hallitusta vastaan. Suuret protestit alkoivat maaliskuun puolivälissä. Ihmisten raivo kasvoi, kun lapsia oli kidutettu. Mielenosoittajat vaativat marsseilla mielivallan ja korruption kitkemistä sekä pian presidentti Bašar al-Assadin eroa. Monen mielenosoituksen keskuspaikka oli moskeija. Mielenosoituksista tuli jokaperjantainen tapa.
Hallitus leimasi mielenosoitukset ulkomailta johdetuiksi ja terroristien operaatioiksi. Niinpä se vastasi pian pidätyksin ja jo muutaman päivän päästä ampui kovilla. Alun rauhalliset protestit muuttuivat pian väkivaltaisiksi mellakoiksi. Hallitus vastasi rauhallisiin ja väkivaltaisiin protesteihin maaliskuun lopussa kyynelkaasulla ja kumiluodeilla, mutta myös ampumalla kovilla. Tankit, konekiväärit, sala-ampujat, puolisotilaalliset ryhmät, joukkopidätykset ja pidätettyjen kidutukset murskasivat protesteja, jotka jatkuivat sitkeästi kuukaudesta toiseen. Toisaalta Assadin hallitus yritti maalis-huhtikuussa myönnytyksin lepytellä mielenosoittajia, mutta turhaan. Hallituksen kannattajat järjestivät vastamielenosoituksia.
Armeijasta karanneet mielenosoittajia ampumasta kieltäytyneet upseerit perustivat Vapaan Syyrian armeijan. Se alkoi toimia heinäkuun lopussa 2011. Näin alkoi Syyrian sisällissota. Protestit jatkuivat tämän jälkeenkin.
Aktivismin alku
thumb|Huhtikuussa 2011 maalatussa graffitissa lukee ”liyaskuṭ Baššār” eli ”alas Bašar”. thumb|Syyrian presidenttiä tukeva mielenosoitus. thumb|Protesti 2013. thumb| Syyrian mielenosoituspaikkaunnat 15. huhtikuuta 2011, jonka jälkeen niistä ei enää pidetty kirjaa protestien yleisyyden takia. Sinisellä on merkitty mielenosoituspaikkakunnat joissa kuoli ihmisiä, punaisella muut protestipaikkaunnat. Arabikevät innosti joitain aktivisteja toimimaan internetissä Bashar al-Assadin hallitusta vastaan. Syyria pysyi pitkään melko rauhallisena näiden toimista huolimatta. Aktivistiryhmien suunnittelema ”Vihan päivä” 4. helmikuuta 2011 meni pieleen. . Kansa ei kannattaunut kapinaa. Presidentti Assad totesi Syyrian tilanteen olevan vaikeampi kuin muissa arabimaissa, mutta että Syyria on silti vakaa ja immuuni vallankumoukselle.
Helmikuun lopussa oli kahtena iltana mielenosoitus, jossa muutamat osoittivat mieltään Libyan Gaddafia vastaan Libyan suurlähetystön edustalla. Toisella kerralla poliisi hajotti mielenosoituksen.
Polttoitsemurha Hasakahissa
Mielenosoitusten lähtölaukauksia oli se, että Hasakan kaupungista kotoisin ollut Hasan Ali Akleh sytytti itsensä bensiinillä tuleen samaan tapaan kuin Mohamed Bouazizi oli tehnyt Tunisiassa. Syykin oli sama, protesti hallitusta vastaan.
”Kansa haluaa kaataa hallituksen”
thumb|Salaisen poliisin pidättämä ja kiduttama Hamza Ali Al-Khateeb ottaa pilakuvassa kiinni Bashar al-Assadin. Daraan mielenosoitukset alkoivat kun salainen poliisi pidätti 6. maaliskuuta noin viisitoista 10–15-vuotiasta poikaa. Pojat olivat maalanneet 16. helmikuuta spraymaalilla mm. "Sinun vuorosi tulossa, tohtori", "Jätä paikkasi" ja Tunisiassa ja Egyptissä käytetyn iskulauseen As-shaab yoreed eskaat el nizam!, "Kansa haluaa kaataa hallituksen" sekä jopa yhden pojan nimen "Nayef Abazid". Pojat olivat nähneet kumouksellisia iskulauseita televisiossa ja halusivat pitää hauskaa hallinnon kustannuksella. Viranomaiset pidättivät alussa yhden pojista ilmeisesti nimikirjoituksen pohjalta ja saivat muiden poikien nimiä selville kiduttamalla. Kidutetut pojat siirrettiin Suwaydasta Damaskokseen, missä kidutus jatkui.
Etelä-Syyriassa heimo- ja perheyhteisöt olivat tärkeitä, ja Daraassa kaikki tunsivat toisensa. Perheellä oli vahva kunniakäsitys ja keskinäinen lojaalisuus.
Kun omaiset ja muut paikalliset kysyivät poikiaan vapaaksi vankilasta 26. helmikuuta, he kysyivät apua Assadin serkulta, joka johti alueen poliittisen turvallisuuden haaraa. Mutta kenraali Atef Najib kehotti vanhempia unohtamaan lapsensa. Ja hankkimaan lisää, missä asiassa kyllä luvattiin apua. Omaiset palasivat kotiinsa raivoissaan ja hävinneinä.
Omaiset ja muutamat muut järjestivät istumamielensoituksen, jonka poliisi hajotti. Seuraavan päivän istujista pidätettiin muutama.
15. maaliskuuta tuli Daraan oppositioaktivisteille tieto siitä, että Damaskoksessa oli tekeillä protesti, ja Daraan aktivistit päättivät liittyä protestiin paikkakunnallaan mukaan.
15. maaliskuuta oli ensi kertaa mielenosoituksia monissa kaupungeissa.
Daraan mielenosoitukset ja levottomuudet, kukistaminen voimatoimin
Aktivisti Ali Masalmeh alkoi perjantaina 18. maaliskuuta puhua ihmisille moskeijassa ”Jumala on suuri, vapaus, oikeudenmukaisuus” ja sai kannattajajoukon mukaansa. Joukko lähti kohti toista moskeijaa, joka oli tyhjenemässä, ja josta tuli lisää väkeä. Poliisi neuvotteli ja kysyi protestoijilta, mitä nämä haluavat. He sanoivat haluavansa pidätetyt lapset takaisin. Kun poliisi lupasi että lapset vapautetaan, kansa vastasi: ”Valheita, valheita”. Sitten mielennosoittajat alkoivat huutaa tukea Damaskoksen aktivisteille. 300 turvajoukkojen miestä saapui paikalle. Eräs protestoija heitti turvajoukkoja kohti kiven, johon joukot vastasivat tulituksella. Turvallisuusjoukot vastasivat tähän muun muassa ampumalla kovilla väkijoukkoon, jolloin neljä kuoli ja satoja haavoittui. Pian tämän jälkeen mielenosoitukset muuttuivat mellakoiksi, ja protestit alkoivat levitä koko Syyriaan. Protestoijat hyökkäsivät 20. maaliskuuta baath-puolueen päämajaan ja Assadin suvun omistaman Syriatelin rakennukseen ja sytyttivät ne tuleen. Seitsemän poliisia kuoli.
Presidentti Assad armahti levottomuuden aiheuttaneet pojat, ja 20. maaliskuuta pojat vapautettiin, mutta hakattuna ja kidutettuna. Yksi oli menettänyt silmänsä ja muutamien kalloissa oli murtumia.
23. maaliskuuta armeija hyökkäsi Omarin moskeijaan. Rynnäkössä kuoli ainakin 37 ihmistä.
Rauhanomaiset vastatoimet
Hallitus lähetti 18. maaliskuuta delegaation, jossa oli mm. kenraali Rustom Ghazali, erittäin korkea-arvoinen sotilastiedustelun upseeri. Hallitus koetti rauhoitella heimojohtajia vapauttamalla pidätetyt pojat 20. maaliskuuta, mutta tämä raivostutti paikallisia heimojohtajia, kun poikia oli kidutettu. Hallitus lupasi 24. maaliskuuta palkkojen korotuksia ja veronalennuksia, myös sananvapautta, muttei toteuttanut lupauksiaan. Hallitus erotti 24. maaliskuuta turvapäällikkö Najibin ja kuvernööri Kalthoumin.
Damaskoksessa ja Aleppossa järjestettiin paljon hallitusta kannattavia mielenosoituksia. Assad erotti 4. huhtikuuta Daraan kuvernöörin. Assad vaihdatti hallituksen ja kumosi vuosikymmeniä jatkuneen poikkeustilan 21. huhtikuuta 2011.
Jatkuvat protestit, tankit, sala-ampujat
Hallituksen lupaukset ja vastatoimet eivät lannistaneet kansan kunnioitusta vaativia aktivisteja ja kansanjoukkoja. Alkoi kierre, joka paisutti mielenosoituksia. Hallitus ampui mielensäosoittajia protesteja kukistaakseen. Tästä tuli hautajaismielenosoituksia, joitka keräsivät yhä enemmän väkeä.
Alaviittijohtoinen armeija pysyi pääosin hallituksen puolella. Hallitus piti mielenosoittajia terroristeina ja syytti maassa olevasta väkivallasta aseistautuneita joukkioita.
8. huhtikuuta Daraassa kuoli 27 protestoijaa kummankin osapuolen käyttämään väkivaltaan. Hallituksen turvallisuusjoukot yrittivät pysäyttää marssin. joka kuitenkin jatkoi eteenpäin. Turvallisuusjoukot tulittivat suoraan väkijoukkoa aseilla. Lisäksi he käyttivät myös kyynelkaasua. Sala-ampujat ampuivat talojen katoilta. Kepein aseitautuneet turvallisuusjoukot hakaksivat jo kuolleen protestoijan tunnistamattomaksi möykyksi. Kun abmbulasit tulivat, turvallisuusjoukot estivät näitä pomimimasta haavoittuneita kyytiin. Turvallisuusjoukot ampuivat ambulanssin lääkärin ja sairaanhoitajat. Turvajoukot myös ampuivat protestoijia, jotka koettivat kantaa haavoittuneita pois.
22. huhtikuuta "Suurena perjantaina" Syyrian 20 kaupungin protesteissa kuoli noin sata ihmistä. Oliivinlehtiä kantaneesee rauhanomaiseen mielsnoitusjoukkon osui äkkiä luoteja. Päivä oli siihen astisista ehkä verisin.
Syyrian armeija saartoi Daraan 25. huhtikuuta. Daraassa toimivat lähinnä erikoisjoukot ja pahamaineinen Maherin 4. divisioona. 6 000 miehen voimin liikkeelle lähtenyt armeija käytti nyt ensi kertaa tankkeja ja sala-ampujia mielenosoittajia vastaan. Armeija pidätti mielenosoittajia ja kiersi talosta taloon. Armeija hyökkäsi varsinkin moskeijoita vastaan. Armeija katkaisi sähkön, veden, puhelinlinjat ja esti ruokakuljetuksia. Pian Darassa kuoli satoja.
28. huhtikuuta mennessä 500 mielensoittajaa oli kuollut, ja 24. toukokuuta 2011 mennessä kuolleita oli jo 1 100.
5. toukokuuta 2011 armeija vetäytyi Daraasta, mutta tankit saapuivat Damaskoksen esikaupunkeihin ja Homsiin. Hallituksen miehet murtautuivat Damaskoksessa taloihin pidättämään ihmisiä. Turvallisuusjoukot hyökkäsivät Dumaan pariin sairaalaan missä kapinallisia hoidettiin, ja hakkasivat siellä potilaita ja hoitajia, sekä pidättivät kymmenen. Seuraavana päivänä mielenosoitukset nousivat keskipäivän rukokuksen jälkeen Damaskoksen esikaupungeissa, Homsissa, Hamassa, Baniyasissa ja Syyrian Kurdistanissa.
Vaikka hallitus käytti kovia otteita, mielenosoitukset laajenivat. . Samalla alkoi levitä tietoja siitä, että turvallisuusjoukkojen jäsenet olivat ampuneet niitä sotilaita, jotka eivät suostuneet ampumaan mielenosoittajia. . Tiedot Syyrian tilanteesta kuitenkin olivat niukkoja, sillä maahan ei päästetty ulkomaalaisia journalisteja. .
Vuoden 2012 mielenosoitukset
30. kesäkuuta 2012 oli suuri hallitusta vastustava mielenosoitus Aleppossa. Protestit jatkuivat vuoden 2012 alussa. 18. toukokuuta oli suurin mielenosoitus Aleppossa siihen asti. Laajat perjantaimielenosoitukset jatkuivat kesä-elokuussa 2012.
Viimeistään kesällä 2012 aseellinen kapina peitti protestit varjoonsa. Vuoden 2012 lopussa kapinalliset ja protestoijat tekivät yhteishyökkäyksiä hallituksen kohteisiin. Mielenosoitukset jatkuivat tämän jälkeenkin, mutta merkittävämpänä poliittisena vaikuttajana oli itse Syyrian sisällissota.
Ulkomaiden reaktio
Ulkomaat, muun muassa Yhdysvallat ja Euroopan unioni (lähinnä Ranska) tuomitsivat ylimitoitetun väkivallan käytön ja kovensivat sanktioitaan Syyriaa vastaan.
Akka
Akka tarkoittaa seuraavia:
Luettelo GP3-ennätyksistä
Tämä on luettelo kaikkien GP3-sarjaan osallistuneiden kuljettajien ja tallien ennätyksistä.
The Lost Boys
Juoni
Veljekset Sam ja Michael muuttavat Santa Carlaan äitinsä kanssa. Michaelin tutustuttua paikalliseen moottoripyöräjengiin asiat alkavat muuttua oudosti. Michael ei ole enää oma itsensä. Niinpä Sam päättää pelastaa veljensä apunaan veljekset Edgar ja Alan Frog.
Tuotanto
Elokuva on kuvattu suurimmaksi osaksi Kalifornian Santa Cruzissa. Kuvauksiin käytettiin myös muun muassa Warner Brothersin studioita. Studiota 12 käytettiin luolana, ja studiota 15 isoisän talon puutarhana.
Keskustan Pohjois-Pohjanmaan piiri
Keskustan Pohjois-Pohjanmaan piiri on yksi Suomen Keskustan 21 piirijärjestöstä. Piirin puheenjohtajana toimii Marjut Lehtonen ja toiminnanjohtajana Minna Siira. Oulun vaalipiirissä toimii myös Keskustan Kainuun piiri.
Joan Capdevila
Joan Capdevila Méndez (s. 3. helmikuuta 1978 Tàrrega, Lleidan maakunta, Espanja) on espanjalainen jalkapalloilija. Hän on pelipaikaltaan vasen laitapuolustaja.
Jimmy Chamberlin
Jimmy Chamberlin (s. 10. kesäkuuta 1964) on amerikkalainen rumpali. Hän tunnetaan parhaiten vaihtoehtorock-yhtye The Smashing Pumpkinsin rumpalina ja alkuperäisjäsenenä. The Smashing Pumpkinsin hajottua vuonna 2000, Chamberlin perusti bändin keulahahmon Billy Corganin kanssa ns. superkokoonpanon, yhtyeen nimeltä Zwan, sekä oman ryhmänsä, Jimmy Chamberlin Complexin. Vuonna 2005 Chamberlin ja Corgan kokosivat The Smashing Pumpkinsin uudestaan. Chamberlin erosi ryhmästä maaliskuussa 2009 mutta soitti taas kesäkiertueella 2015.
Joan Capdevila
Ura
Capdevila aloitti ammattilaisuransa kaudella 1997–1998 barcelonalaisen Espanyolin B-joukkueessa, josta nousi edustusjoukkueeseen seuraavaksi kaudeksi. Kaudeksi 1999–2000 hän siirtyi Atlético Madridiin, mutta vierailu pääkaupunkilaisseurassa jäi lyhyeksi, kun Atlético putosi kauden päätteeksi Segunda Divisióniin. Kaudet 2000–2007 Capdevila pelasi Deportivo La Coruñassa, jossa hän voitti Espanjan cupin vuonna 2002. Kesällä 2007 hän siirtyi Villarrealiin ja kesällä 2011 nykyiseen seuraansa Benficaan.
Capdevila kuului hopeaa vuoden 2000 kesäolympialaisissa voittaneeseen Espanjan joukkueeseen. Ensiesiintymisensä A-maajoukkueessa hän teki 16. lokakuuta 2002 ystävyysottelussa Paraguayta vastaan. Hän oli mukana maajoukkueen kokoonpanossa vuoden 2004 EM-kilpailuissa, mutta ei pelannut minuuttiakaan. Vuoden 2008 EM-kilpailuissa, joissa Espanja voitti mestaruuden, Capdevila pelasi yhtä lukuun ottamatta kaikki ottelut. Joan Capdevila on myös edustanut kotiseutunsa Katalonian jalkapallomaajoukkuetta.
Jimmy Chamberlin
Nuoruus
Chamberlin syntyi Jolietissa Illinoisissa ja on yksi perheensä kuudesta lapsesta. Hänen isänsä ja vanhempi veljensä Paul soittivat jazz-yhtyeissä klarinettia ja rumpuja, ja hänen veljensä Paul on edelleen aktiivinen rumpali.
Chamberlin alkoi harrastaa rumpujen soittoa yhdeksänvuotiaana. Hän opiskeli latinalaista, brasilialaista ja big band-tekniikkaa, mutta keskittyi jazziin.
Chamberlin lähti kotoaan 15-vuotiaana ja liittyi useisiin paikallisiin bändeihin. Vaikka hänen varhainen musiikkiuransa osoittautui kannattavaksi, Chamberlinin isä painosti häntä menemään yliopistoon. Chamberlin kertoi vuonna 1994, että hän ei ollut nähnyt isäänsä seitsemään vuoteen. Chamberlin soitti kolmen vuoden ajan show-yhtyeessä JP and the Cats, erosi yhtyeestä ja meni hetkellisesti töihin rakentamaan taloja veljensä kanssa. Ennen pitkää hän liittyi Smashing Pumpkinsiin.
The Smashing Pumpkins
The Smashing Pumpkins etsi yhtyeeseen rumpalia tulevaa keikkaansa varten Chicagon Metro -klubilla. Chamberlin ja Billy Corgan tapasivat yhteisen ystävänsä kautta. Chamberlin ilmaisi varovaisen kiinnostuksensa ja muistutti myöhemmin: "Niinpä menin keikalle ja näin bändin - Billy, James ja D'arcy - soittamassa Avalonissa: rumpukoneet taustalla kuulostivat kauhealta! He olivat hirvittäviä. Mutta huomasin, että laulurakenteet olivat hyviä ja Billyn äänessä oli paljon draivia, kuten hän olisi kuollakseen halunut onnistua. Joten päädyin ajamaan töistä joka keskiviikko harjoitelemaan heidän kanssaan." Corganilla oli omat huolensa: "Hänellä oli yllään vaaleanpunainen t-paita, kivipestyt farkut, hänellä oli takatukka, ja hän ajoi 280Z:lla, ja hänellä oli keltaiset rummut. Katselimme toisiamme silmiin ajatellen: 'Tämä ei käy, tämä ei ole sopiva tyyppi.' [Mutta] hän oli oppinut kaikki kappaleemme, kuten vain Jimmy pystyy, ja yksien treenien jälkeen olimme valmiit soittamaan. Se oli mahtavaa. Tiesimme heti. Hän on niin hyvä." Chamberlin oli puusepän ammatissa ennen siirtymistään Chicagoon ja omistautumista bändille. Chamberlinin sisääntulo ajoi bändin nopeasti kohti voimakkaampaa ja intensiivisempää ääntä. Kaksi ensimmäistä Smashing Pumpkins -levyä, Gish ja Siamese Dream, olivat lähes kokonaan Corganin ja Chamberlinin soittamat.
Levytykset
The Smashing Pumpkins
Frank Catalano
Sivuprojektit
Vierailut
Walled City
pienoiskuva|Etualalla Walled City vuonna 1989. pienoiskuva|upright|Kuja kaupungissa.
Walled City oli Hongkongissa Kowloonin kaupunginosassa sijainnut erittäin tiheästi asuttu, pääosin viranomaisten hallinnan ulkopuolella ollut alue, joka purettiin vuonna 1994. Walled Cityssä asui noin 33 000 ihmistä 2,6 hehtaarin alueella. Väestötiheys oli näin ollen lähes 1,3 miljoonaa as./km². Joidenkin arvioiden mukaan asukkaita olisi ollut jopa 50 000. Nykyään alue on puisto.
Walled Cityn rakennuskanta muodostui 1960–1970-luvuilla rakennetuista yli 10-kerroksisista taloista, joita oli yhteensä noin 350. Sen kadut olivat vain kapeita 1–2 metrin levyisiä kujia, jotka olivat viemäröimättömiä ja pääosin valaisemattomia. Korkeista rakennuksista johtuen ei kaduille ulottunut kunnolla auringonvaloa edes päiväsaikaan. Korkealla maanpinnan yläpuolella kulki erilaisia portaikkoja ja siltamaisia rakennelmia, joiden kautta pystyi kulkemaan koko Walled Cityn halki.
Alueen keskiosassa sijaitsi yameniksi kutsuttu historiallinen kiinalaisen virkamiehen eli mandariinin asunto, joka on säilynyt nykypäivään saakka.
Historia
Toisen maailmansodan jälkeen Kiina alkoi vaatia oikeuksiaan Walled Cityyn. Samalla sinne asettui pari tuhatta pakolaista, jotka halusivat päästä Kiinan suojelukseen. Alue säilyi kuitenkin brittien hallinnassa ja he yrittivät tuloksetta häätää Walled Cityyn virranneita pakolaisia. Lopulta Britannia päätti olla sekaantumasta alueen asioihin vuonna 1948. Walled Citystä tuli nopeasti turvapaikka erilaisille rikollisille sekä huumeidenkäyttäjille ja 1950-luvun alkupuolella se oli jo triadien rikollisjärjestön hallinnassa.
Walled Cityssä toimi lukemattomia bordelleja sekä peli- ja oopiumluolia. Hongkongin poliisi ei uskaltautunut alueelle kuin suurissa ryhmissä. Vuosina 1973–1974 alueella suoritettiin 3 500 poliisin voimin suuria ratsioita, joiden aikana pidätettiin yli 2 500 henkilöä. Ratsioiden sekä asukkaiden aktiivisuuden ansiosta triadien valta alueella alkoi vähetä, ja lopulta vuonna 1983 viranomaiset ilmoittivat alueen olevan heidän hallinnassaan.
Walled Cityn olosuhteita kohennettiin 1970- ja 1980-lukujen aikana muun muassa rakentamalla sinne vesijohtoja sekä katuvalaistusta. Viimeisinä vuosinaan Walled City tunnettiin erityisesti siellä vastaanottoaan pitäneistä laittomista lääkäreistä ja hammaslääkäreistä, jotka pystyivät alueella toimimaan ilman lupia. Alueella oli myös lukemattomia pieniä verstaita, joissa harjoitettiin pienimuotoista teollisuutta. Walled Cityn rikollisuudesta huolimatta suurin osa sen asukkaista eli kuitenkin aivan tavallista elämää.
Vuonna 1987 Kiinan ja Britannian viranomaiset tekivät yhteisen päätöksen Walled Cityn purkamisesta ja vuonna 1993 aloitettu työ saatiin lopulta päätökseen vuoden kuluttua. Nykyään paikalla on 3,1 hehtaarin laajuinen puisto tekojärvineen.
Äärimmäisen uhanalainen laji
pienoiskuva|Luokka Äärimmäisen uhanalainen laji suhteessa muihin [[IUCN:n Punaisen listan tasoihin.]] Äärimmäisen uhanalainen laji on eliölaji, jonka kannan on arvioitu vähenevän 80 prosentilla seuraavan kolmen sukupolven tai kymmenen vuoden aikana. Kriteereistä valitaan se, joka on pidempi.
Kansainvälisen luonnonsuojeluliiton IUCN:n uhanalaisuusluokituksessa ”äärimmäisen uhanalainen” (CR, Critically Endangered) on yksi uhanalaisuuden tasoista. Äärimmäisen uhanalaista hiukan paremmin voi erittäin uhanalainen laji.
Suomen vuoden 2019 uhanalaisuusarvioinnissa 2,2 prosenttia arvioiduista eliöistä luokiteltiin äärimmäisen uhanalaisiksi. Äärimmäisen uhanalaisiksi luokiteltiin yksi nisäkäslaji, 18 lintulajia ja neljä kalalajia eli 5,9 % arvioiduista selkärankaisista. Näiden lisäksi äärimmäisen uhanalaisiksi luokiteltiin 1,2 % arvioiduista selkärangattomista, 5,0 % arvioiduista jäkälistä, 0,8 % arvioiduista sienistä, 3,0 % arvioiduista putkilokasveista, 14,7 % arvioiduista sammalista ja 0,9 % arvioiduista levistä. Esimerkkejä Suomessa äärimmäisen uhanalaisista lajeista ovat ankerias, lännenmunuaisjäkälä, naali, pikkulehdokki ja punasotka.
Gustav Vilbaste
Gustav Vilbaste, vuoteen 1935 saakka Gustav Vilberg, (3. syyskuuta 1885 – 21. helmikuuta 1967 Tallinna) oli virolainen kasvitieteilijä, kirjailija ja luonnonsuojelija.
Vilbaste toimi muun muassa opettajana ja osallistui Viron vapaussotaan. Hän toimi Tarton yliopiston kasvitieteenlaitoksen assistenttina 1920–1923. Hän kirjoitti ensimmäiset vironkieliset kasvioppaat ja toimi aktiivisesti Viron luonnonsuojeluliitossa. Hänen poikiaan ovat biologi Juhan Vilbaste ja Henn Vilbaste, joka perusti Kablin lintuaseman 1969.
Syyrian sisällissodan tapahtumat 2014–2015
Syyrian sisällissodan tapahtumat vuosina 2014 ja 2015 olivat lähinnä islamilaistaistelijoiden etenemistä ja eri ulkomaiden vastauksia tähän uhkaan. Isis valtasi suuren alueen Syyriassa ja Irakissa vuonna 2014 ollen vuoden 2015 kesällä lähellä Damaskosta ja Aleppoa.
Islamilaistaistelijoiden eteneminen 2014
thumb|right|350px|Syyrian sotatilanne lokakuussa 2015. Punainen, hallituksen joukot, vihreä kapinallisten joukot. Kellanruskea kurdit, tummanharmaa jihadistijärjestö Isis:n hallinnassa. Muut kapinallisryhmät ja al-Qaida-kytkentäinen Isis taistelivat ankarasti keskenään vuoden 2014 tammikuun alussa.
Hallitus sai toukokuussa 2014 pääosin haltuunsa pitkään kapinakeskuksena toimineen Homsin kaupungin, ja kapinallisia evakuoitiin sieltä pois sopimuksen pohjalta.
Syyrian armeija menetti vuonna 2014 20 000 miestä. Miehistöpula vaivasi ja asepalveluksen välttely lisääntyi. Sotatoimet siirtyivät yhä enemmän Hizbollahille ja paikallisille miliiseille. Maltillinen oppositio kutistui vuonna 2014 entisestäänkin. Länsi aloitti ilmaiskut Isis:in asemiin syksyllä 2014, mutta ei kyennyt näillä estämään sen etenemistä. Isisin eteneminen sai lännen hiljentämään Assadin vastaista retoriikkaansa.
Isisin eteneminen 2015, ilmaiskut
Sodassa tapahtui uusi käänne maaliskuussa vuonna 2015. Äärisunnien taistelujärjestöt etenivät monin paikoin. Muun muassa al-Nusran rintama valtasi Idlibin maaliskuun lopussa 2015. Kapinalliset etenivät Etelä-Syyriassa. Isis hyökkäsi Jarmukin pakolaisleiriin. Näin Isis-taistelijat etenivät pääsiäiseen mennessä noin 10 km:n päähän Damaskoksesta. Hallituksen hyökkäys Aleppossa pysähtyi, Isis valtasi Palmyran toukokuussa 2015, ja valvoi noin puolta Syyrian pinta-alasta ja koko Irakin ja Syyrian välistä rajaa. Huhtikuussa Syyria käytti ainakin yhdessä paikassa kemiallisia aseita ilman että länsivallat puuttuivat asiaan. Venäjä alkoi enemmän tukea Assadia, jonka hallitus uukasi kaatua.
Nyrkkeilyn sarja 60 kg kesäolympialaisissa 1952
Nyrkkeilyn 60 kg sarjaan Helsingin olympiakisoissa osallistui 27 nyrkkeilijää, joista jokainen edusti eri kansakuntaa. Ottelut käytiin 28. heinäkuuta - 2. elokuuta.
Syyrian sisällissodan tapahtumat 2014–2015
Isisin eteneminen 2015, ilmaiskut
Venäjä sijoitti Syyriaan ilmavoimia ja laivastoa sekä näitä suojelevia pieniä maajoukkoja syyskuussa 2015. Venäläiset koneet aloittivat Assadia tukevat ilmaiskut 30. syyskuuta 2015. Isis jatkoi silti etenemistään. Ilmaiskujen painopiste oli selvästi pohjoiseen ei-Isis-kapinallisaluiella. Aleppon lähellä oli näkyvissä hallituksen suurhyökkäyksen enteitä lokakuun puolivälissä. Hallituksen joukot olivat parin ensimmäisen ilmaiskuviikon jälkeen edenneet suurin tappioin, mm monia panssareita tuhottiin. 19. lokakuuta kapinalliset alkoivat onnistua vastahyökkäyksissään. Hallituksen joukot valtasivat Aleppon lähellä olleen lentokentän ja etenivät seuraavina päivinä Aleppon lähellä. Turkin ilmavoimat ampuivat alas Syyriassa tehtävissään olleen Venäjän ilmavoimien koneen, jonka sanoivat loukanneen maan ilmatilaa. Iso-Britannia aloitti 3. joulukuuta Isisin vastaiset ilmaiskut. Myös Saksa päätti osallistua Isisin vastaisiin sotatoimiin. YK:n turvallisuusneuvosto sopi rauhansuunnitelmasta, mutta ulkovallat kiistelivät yhä Assadin asemasta ja terroristijärjestöjen listastakin. Israel tappoi ilmaiskulla Damaskokseen siellä olleen merkittävän Hizbollah-johtajan.
Eino Räsänen
Eino Olavi Räsänen (24. syyskuuta 1902 Kuopio – 18. tammikuuta 1970 Helsinki) oli suomalainen kuvanveistäjä. Hänen töitään oli ensi kertaa julkisesti esillä Helsingissä vuonna 1926.
Räsänen opiskeli Taideteollisessa keskuskoulussa vuosina 1920–1924 ja Suomen taideyhdistyksen piirustuskoulussa 1925–1927. Hän veisti mittavan määrän patsaita, muistomerkkejä ja reliefejä eri puolille Suomea. Räsäsen tunnetuimpia töitä ovat muun muassa Suur-Savon taistelupaikalla oleva Savon nuijamiesten muistomerkki (1939) ja K. A. Tavaststjernan patsas (1960) Mikkelissä, Vonkamies-patsas Lieksassa (1958) sekä ensimmäinen Suomeen pystytetty sisällissodassa kaatuneiden punaisten muistomerkki Nokialla (1945). Kauhajoen kirkossa on Räsäsen reliefi Jeesus siunaa lapsia ja Golgata-sarjan veistokset Maria ja Johannes, jotka pelastettiin Kauhajoen vanhan kirkon tuhonneesta tulipalosta vuonna 1956. Reliefi tehtiin uusittiin vuonna 1958 valmistuneeseen kirkkoon.
Räsäsen vuonna 1958 Helsingin kaupungin taidekilpailun voittanut reliefi Satama on Jätkäsaaren Huutokonttorin seinällä.
Räsäselle myönnettiin Pro Finlandia -mitali vuonna 1960.
Ennen routaa
Ennen routaa on ruotsalaisen Henning Mankellin vuonna 2002 julkaistu rikosromaani. Sen pääosassa on Kurt Wallanderin tytär Linda Wallander. Kirjassa on mukana myös Stefan Lindman, Pohjois-Ruotsista Ystadiin muuttanut poliisi, joka on pääosassa vuonna 2000 ilmestyneessä romaanissa Tanssinopettajan paluu.
Kirja ilmestyi suomeksi vuonna 2003 Laura Jänisniemen suomentamana.
Kirjan pohjalta on tehty myös elokuva. Elokuvan juoni poikkeaa useissa kohdin kirjasta.
Juoni
Kirjan tapahtumat sijoittuvat loppukesään ja syksyyn 2001. Linda on juuri valmistunut poliisikoulusta ja muuttanut Tukholmasta takaisin vanhaan kotikaupunkiinsa Ystadiin. Hän joutuu odottamaan jonkin aikaa ennen kuin pääsee aloittamaan työnsä poliisikokelaana Ystadin poliisilaitoksella.
Vanha nainen löydetään metsästä julmasti surmattuna. Linda osallistuu tapauksen tutkintaan, vaikka ei olekaan vielä poliisi. Lindan vanha ystävä Anna katoaa ilmoittamatta Lindalle mitään, ja tapahtumien välille löytyy outoja yhteyksiä.
Ranua Resort
pienoiskuva|Eläinpuiston pääsisäänkäynti. Ranua Resort, tunnettu myös nimillä Ranuan eläinpuisto ja Ranua Zoo, on Suomen pohjoisin eläintarha ja matkailukohde, joka avattiin vuonna 1983.
Vierailijoita eläinpuistolla on vuosittain noin 100 000. Kesällä valtaosa asiakkaista on kotimaisia matkailijoita ja talvikaudella ulkomaisia.
Ranua Resortin toimintaan kuuluu lisäksi majoitusta ja se tarjoaa erilaisia aktiviteetteja, kuten moottorikelkkailua, huskysafareita ja muita ulkoiluelämyksiä. Lisäksi toimintaan kuuluu ravintola nimeltään Wild Arctic Restaurant.
Eläinpuisto
Ranuan eläinpuisto on keskittynyt arktisiin eläinlajeihin, joita on tarhattuna noin 50 eläinlajia ja 150 eläinyksilöä. Eläinpuisto on Euroopan eläintarhajärjestö EAZA:n jäsen ja osallistuu sen suojeluohjelmiin.
Eläinpuistossa asustavat Suomen ainoat jääkarhut. Lisäksi eläinpuistossa asuu esimerkiksi karhuja, susia, ilveksiä, saukkoja, ahmoja ja muita näätäeläimiä, useita hirvieläimiä kuten hirviä, poroja, ja metsäpeuroja, villisikoja, sekä useita vesi- ja petolintulajeja, kuten sorsia, pöllöjä ja haukkoja.
Toimintaan kuuluu myös kotieläinpuisto, jossa asuu esimerkiksi kaneja, poneja, lehmiä ja vuohia.
Eläinpuisto ottaa mahdollisuuksien mukaan tilapäiseen hoitoon loukkaantuneita luonnoneläimiä.
Jääkarhunpennut
Saksasta Rostockin eläintarhasta keväällä 2006 tuotu jääkarhu Venus sai pennut 18. marraskuuta 2011, joista toinen jäi eloon. Jääkarhut ovat hyvin stressiherkkiä, ja siksi sen syntymää valmisteltiin huolellisesti häiriöiden estämiseksi. Jääkarhunpennun nimeksi valittiin "Ranzo" ja se muutti Itävaltaan Wienin eläintarhaan toukokuussa 2014.
Historia
Idea eläinpuiston perustamisesta Ranualle syntyi vuonna 1979, ajatuksen taustalla oli muun muassa Ranuan tuolloinen kunnanjohtaja. Eläinpuiston perustamisen tarkoituksena oli saada Ranuan kunnan kehitys uudelleen nousuun matkailun kautta.
Puiston rakentaminen alkoi vuonna 1982 ja avajaisia vietettiin 17.6.1983. Samalla perustettiin eläinpuiston toiminnasta vastaava Ranuan seudun matkailu Oy. Ensimmäisenä vuonna Ranuan eläinpuistossa vieraili 110 374 ihmistä.
Eläinpuiston toiminta laajeni vuosien varrella sisältämään muun muassa lomakylän ja ravintolan. Kesällä 2022 Ranuan seudun matkailu Oy päätti selkeyttää brändiään, ja ilmoitti että jatkossa sen kaikki toiminnot tunnetaan nimellä Ranua Resort.
Mediassa
Raimo O. Niemen ohjaamassa ja vuonna 1998 valmistuneessa elokuvassa Poika ja ilves oli pääosassa Ranuan eläinpuiston ilveksiä. Tärkein rooli oli Väinö-ilveksellä.
KV32
Haudan löysi ja ensimmäiset kaivaukset suoritti Victor Loret vuonna 1898. Myös MISR-projekti on vuosina 2000–2001 kartoittanut hautaa. Haudasta on löydetty lähinnä hautakalusteita.
LP (albumi)
LP on rap-artisti Sopan Puukko-B -nimellä julkaisema albumi. Se julkaistiin loppuvuodesta 2011 HCR Musicin kautta. Albumin on tuottanut kokonaisuudessaan Panama Rayo.
Syyrian sisällissodan tapahtumat 2013
Vuonna 2013 Syyrian sisällissodassa tasapeliin ajautunut sota muuttui kesällä 2013 monin paikoin hallituksen joukkojen etenemiseksi, kun Libanonin Hizbollah-taistelijat tulivat apuun. Elokuussa 2013 tapahtunut kaasuisku sai Obaman uhkaamaan Syyriaa ilmaiskuilla. Syyrian johtaja Assad taipuikin pyyntöjen ja painostuksen edessä suostuen antamaan suurimman osan kemiallisista aseistaan pois. Isis eteni Pohjois- ja Itä-Syyriassa keväästä 2013 alkaen. Maan talous oli vuonna 2013 merkittävästi kutistunut.
Sota tasapeli
Kapinallisten etenemisestä huolimatta sisällissota oli vuoden 2013 alussa yhä verisessä pattitilanteessa, jossa hallitus pystyi ilmaiskuillaan vakavasti häiritsemään kapinallisten sotatoimia. Vaikka kapinalliset olivatkin vallanneet suuria alueita maaseudulta, niin vuoden 2013 alussa oli yhä pattitilanne suurissa kaupungeissa, muun muassa Aleppossa, Homsissa ja Damaskoksessa. Niinpä taistelujen aaltoilu jatkui. Armeija onnistui muun muassa valtaamaan 11. tammikuuta Darayan takaisin. Kapinalliset kuitenkin valtasivat ennen tammikuun puoliväliä Idlibin provinssissa suuren Taftanazin helikopteritukikohdan. Kapinalliset eivät kyenneet saavuttamaan tavoitteitaan myöskään asepulan takia.
Vuosien 2012–2013 vaihteessa Syyrian hallituksen eliittijoukoilla oli käynnissä suurin sotilasoperaatio alueella kuukausiin Damaskoksen esikaupunkien takaisin valtaamiseksi. Tammikuun alussa hallituksen joukot tekivät rajuja ilmaiskuja kapinallisten alueille Damaskoksessa.
Assadin puhe ja rauhansuunnitelma
Assad puhui loppiaisena ja syytti tavalliseen tapanasa ulkovaltoja terroristien tukemisesta. Assadin mielestä rauhaa olisi edistänyt se, etteivät ulkovallat tukisi terrorismia.
Hallituksen joukkojen eteneminen
17. huhtikuuta hallituksen joukot valtasivat Abelin kylän Homsin ja al-Qusairin välistä vaikeuttaen kapinallisten asemaa. Huhti–kesäkuussa 2013 hallituksen joukot etenivät maan länsi- ja keskiosissa, muun muassa Golanilla. Tämä johtui suurelta osin Iranista ja Libanonista tulleiden shiialaisten Hizbollah- ja muiden taistelijoiden tuesta.
Israel iski Syyrian alueella käynnissä ollutta asekuljetusta vastaan ilmasta käsin, mutta tämä ei johtanut konfliktin laajenemiseen.
EU:n aseidenvientikielto Syyriaan päättyi 28. toukokuuta 2013.
Isisin synty
Irakin Al Qaida ilmoitti 8. huhtikuuta 2013 yhdystyvänsä Jabhat al-Nusran rintaman kanssa Isis:iksi, minkä Nusran rintama kiisti. Tämän jälkeen Isis alkoi laajeta Pohjois-Syyriassa taistellen muita jihadistikapinallisakin vatsaan ja oli vuoden loppuun mennessä yksi alueen voimakkaimista ryhmistä Kesäkuussa Isisin jäsen tappoi erään FSA:n komentajan. Elokuussa 2013 Isisin taistelijat valtasivat erään lentotukikohdan Aleppon lähellä. Syyskuussa Iiss-taistelijat valtasivat Azazin rajanylityspaikan lähellä Turkin rajaa.
Ulkomaat ja kemialliset aseet
Länsivallat sanoivat touko-kesäkuun vaihteessa 2013 Syyrian käyttäneen paikoin sariini-nimistä hermokaasua kapinallisia vastaan.
Yhdysvallat väläytti mahdollista lentokieltoa Etelä-Syyriaan kapinallisten tukemiseksi. Kapinalliset sanoivat tarvitsevansa suuria määriä aseita ja ammuksia. Yhdysvallat ei kuitenkaan luvannut esimerkiksi kapinallisten haluamia ilmatorjuntaohjuksia, joita terroristit voisivat käyttää. Joidenkin tarkkailijoiden mielestä Obama puuttui jo vuonna 2012 alkaneeseen kemiallisten aseiden hajanaiseen käyttöön vasta nyt, koska lännen liittolaiset kapinalliset olivat tappiolla sodassa, ja tarvitsivat aseellista tukea. Yhdysvaltain varapuolustuministeri Dick Cheneyn mukaan Obaman päätös alkaa aseistaa suoraan kapinallisia saattoi olla liian myöhäistä.
Assad varoitti Eurooppaa terrorismista, jos sen maat veisivät aseita Syyriaan. Syyrian tilanne nousi kiistan aiheeksi G8-maiden kokouksessa, kun länsimaat vastustivat Venäjän harjoittamaa Syyrian hallituksen aseistamista. Kaikki G8-osapuolet ilmaisivat huolensa ääriliikeiden ja terrorismin vaikutuksen kasvusta Syyriassa.
Hallituksen joukot etenivät Hizbollahin tuella Aleppossa ja lähialueilla 1.–14. kesäkuuta, mutta kapinalliset näyttivät pysäyttävän hallituksen joukot. Hallituksen joukot katkoivat hyökkäyksiään 18. kesäkuuta. 20. kesäkuuta Aleppossa käytiin rajuja taisteluja, kun Vapaan Syyrian armeijan joukot koettivat pysäyttää raskaasti aseistetut hallituksen joukot.
18. kesäkuuta mennessä ensimmäiset lännen sallimat raskaat aseet, venäläisvalmisteiset Syyrian parhaan panssarin, T-72:n tuhoamiseen kykenevät Konkurs-ohjukset olivat saapuneet Aleppon rintamalle. . Kapinalliset saivat myös ilmatorjunta-aseita juhannusaattoon mennessä
Syyrian ystävien kokous Dohassa päätti aseiden antamisesta kapinallisille, mutta toisaalta vaativat Irania ja Hizbollahia lopettamaan tukensa hallitukselle. Länsivallat pyrkivät ohjamaan aseavun muille kuin jihadisteille.
Nälkäsaarrot, pommitukset ja ääri-islamilaiset
Vuoden 2013 lopuilla Syyrian armeija sai monin paikoin pienehköjä voittoja hajallaan olevista aseistautuneista kapinallisista. Mutta yleinen sotatilanne oli syyskuussa 2013 edelleen hallituksenkin mukaan tasapeli. Kun hallitus oli aiemmin pyrkinyt koko maan valvontaan, se pyrki nyt suojaamaan ydinalueensa ja valtaamaan kapinallisilta alueita takaisin hyökäten ensin tärkeimpiin kohteisin muun muassa Aleppon lentokentälle. Syyskuun puolivälissä arvioitiin, että noin puolet kapinallisista oli kovan linjan islamilaisia. Pohjois-Syyriassa oli noussut muun muassa Al-Qaidaan kytköksissä oleva Irakin ja Syyrian islamilainen valtio Isis. Raqqan vallannut ääri-islamilainen järjestö Ahrar al-Sham kukisti maltillisen opposition kovin ottein ja pyrki luomaan alueelleen islamilaista valtiota. Syyrian oppositiokoalitio tuomitsi Isis-järjestön toiminnan vallankumousta vastaan ja piittaamattomuuden syyrilaisten hengestä.
Hallitusta tukevat tahot jatkoivat muun muassa Damaskoksen kapinallisenklaavien nälkäsaartoa ja pommituksia. Muadamijassa kärsittiin ruokapulasta ja hallitus oli evakuoinut siviilejä. Tuhanneet olivat kuitenkin jääneet alueelle, koska pelkäsivät hallituksen tekemiä pidätyksiä. Muslimipapisto antoikin fatwassaan Damaskoksen piiritettyjen lähiöiden asukkaille luvan syödä kissoja ja koiria, joita ei muuten saisi islamin mukaan syödä. Lapsia ja vanhuksia oli kuollut nälkään. Hallituksen mielestä kapinalliset pitivät siviilejä panttivankeinaan. Kapinalliset olivat siepanneet miehiä joukkoihinsa ja jatkaneet sotavankien kidutuksia ja surmaamisia, sekä väkivaltaa siviilejä vastaan pelkän epäilyn pohjalta. Syyllisinä pidettiin muun muassa Nusraa ja Islamilaista rintamaa. Kapinallisten riveissä maltillisia kapinallisia ärsytti islamilaisten fundamentalistien yhä näkyvämpi osuus. Armeija aloitti 15. joulukuuta 2013 yli kymmenen päivää jatkuneet pommitukset, joissa kuoli satoja. Armeija pudotti joulukuussa trotyyliä sisältäviä voimakkaasti räjähtäviä tynnyreitä aiheuttaen siviiliuhreja. Tynnyripommit surmasivat kymmenittäin ihmisiä. Yhdysvallat tuomitsi tynnyripommien ja Scud-ohjusten käytön siviilejä vastaan. Syyrian presidentti Assad ilmoitti paaville, että hän on valmis tammikuussa pidettävään Geneven rauhankokoukseeni,.
Mäkihypyn maailmancup 1985–1986
Mäkihypyn maailmancup 1985–1986 käsitti 25 osakilpailua. Ensimmäinen osakilpailu pidettiin Thunder Bayssa Kanadassa 7. joulukuuta 1985 ja viimeinen osakilpailu Planicassa Jugoslaviassa 23. maaliskuuta 1986.
BBL
BBL voi tarkoittaa mm. seuraavia asioita:
American Progress
American Progress on preussilaissyntyisen John Gastin vuonna 1872 tekemä maalaus, joka kuvaa kutsumuskohtaloa ja Yhdysvaltain länteen laajentumista. Maalaus on nykyään Autry Museum of the American West -museossa, Los Angelesissa, Kaliforniassa.
Demagogia
Demagogia (, sanoista, 'kansa', , 'johtaa') eli kansankiihotus on keino saavuttaa poliittista valtaa vetoamalla kansan tunteisiin, ennakkoluuloihin, pelkoihin ja odotuksiin käyttämällä voimakasta retoriikkaa ja propagandaa, ja hyödyntämällä usein esimerkiksi nationalistisia, populistisia tai uskonnollisia teemoja. Demagogi tarkoittaa kansankiihottajaa tai -villitsijää.
Termi 'demagogia' on peräisin antiikin kreikkalaisesta politiikasta, ja se esiintyy muun muassa Aristofaneella ja Thukydideellä.
Purple Haze
Purple Haze voi tarkoittaa ainakin seuraavia:
Gösta Juslén
Gustaf Wilhelm (Gösta) Juslén (6. huhtikuuta 1887 Tammisaari – 21. elokuuta 1939 Helsinki) oli suomalainen arkkitehti.
Vahaksenjärvi
Vahaksenjärvi on Kanta-Hämeessä lähellä Tammelan Letkun kylää oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee.
Maantiede
Järven pinta-ala on 24 hehtaaria ja sen pituus on 1,2 kilometriä ja leveys 400 metriä. Siihen laskee kolme metsäojaa. Järven luusua sijaitsee järven itärannalla, josta saa alkunsa 1,2 kilometriä pitkä laskuoja Hiisilänlammiin.
Gösta Juslén
Juslénin suunnittelemissa rakennuksissa oli aluksi klassisistisia piirteitä mutta 1930-luvulla hän siirtyi puhtaaseen funktionalismiin. Hän sai mainetta erityisesti vuonna 1930 suunnittelemallaan Fazerin liikepalatsilla ja Lallukan taiteilijakodin suunnittelulla. Juslén käytti molempien rakennuksien julkisivussa mustaa graniittia tehokeinona ja pyrki tekemään rakennuksista kokonaistaideteoksia huomioiden myös sisustuksen.
Vahaksenjärvi
Historia
Vuoden 1855−56 Kalmbergin kartastossa järven nimi oli "Vanaxen lampi".
Antoon van Dyck
Antoon van Dyck (nimestä käytetty monia eri kirjoitusasuja; 22. maaliskuuta 1599 Antwerpen, Espanjan Alankomaat – 9. joulukuuta 1641 Lontoo, Englannin kuningaskunta) oli flaamilainen taidemaalari ja Englannin johtava hovimaalari. Hän aloitti uransa Antwerpenissä ja asui sen jälkeen Italiassa. Englantiin hän muutti vuonna 1632. Van Dyck sai vaikutteita etenkin Peter Paul Rubensilta ja Tizianilta, ja häntä itseään pidetään jopa englantilaisen muotokuvamaalauksen koulukunnan perustajana.
Elämä ja ura
Antoon van Dyck syntyi Antwerpenissä 22. maaliskuuta 1599. Hän oli perheen kahdestatoista lapsesta seitsemäs. Isä Frans oli varakas silkkikauppias, ja perhe asui suuressa talossa. Isä ja äiti olivat kumpikin taiteellisia, ja taiteellisesti lahjakas Antoon lähetettiin kymmenvuotiaana Hendrick van Balenin oppilaaksi. Van Dyck hyväksyttiin helmikuussa 1618 mestarimaalarina Antwerpenin taiteilijakiltaan, ja hän mahdollisesti avasi tuolloin jo oman työpajan. Kesään 1620 mennessä Van Dyckista oli tullut kaupunkiin asettuneen Peter Paul Rubensin apulainen ja oppilas.
Van Dyck sai mainetta maalauksillaan, ja hän matkusti marraskuussa 1620 Englantiin. Van Dyck ei kuitenkaan halunnut jäädä Englantiin työskentelemään Jaakko I:n hoviin, vaan hän palasi jo seuraavan vuoden helmikuussa takaisin Antwerpiin. Antwerpistä van Dyck muutti lokakuussa edelleen Italian Genovaan. Genovassa oleskelun lisäksi van Dyck kiersi ympäri Italiaa, otti vastaan maalausprojekteja ja tutki samalla renessanssimestareiden töitä.
Heinäkuussa 1627 van Dyck palasi takaisin Antwerpeniin, jossa hänen teoksilleen oli runsaasti kysyntää. Van Dyckiltä tilattiin erityisesti muotokuvia ja uskonnollisia töitä. Van Dyckin opettajana toiminut Rubens oli vuoteen 1630 saakka poissa kaupungista, minkä on arveltu osaltaan vaikuttaneen siihen, että van Dyckin töille oli paljon kysyntää.
Talvella 1631–1632 van Dyck työskenteli Haagissa prinssi Fredrik Henrik Oranialaisen hovissa. Maaliskuussa 1632 Van Dyck matkusti Lontooseen, missä kuningas Kaarle I nimitti hänet hovimaalarikseen ja lupasi tälle 200 punnan vuosipalkan. Van Dyck sai aatelisarvon heinäkuussa 1632. Lontoossa van Dyck maalasi muotokuvia kuninkaasta, tämän perheestä ja hovin jäsenistä. Hän asui viimeiset vuotensa pääasiassa Lontoon Blackfriarsissa ja kesäisin Elthamin linnassa Kentissä, mutta kävi toisinaan myös kotimaassaan ja Pariisissa. Hän meni 1639 naimisiin Mary Ruthvenin kanssa.
Van Dyck kuoli 9. joulukuuta 1641 42-vuotiaana, ja hänet haudattiin Lontoon St Paulin katedraaliin. Hauta tuhoutui Lontoon suuressa tulipalossa 1666.
Vaikutus ja tyyli
Van Dyckilta on säilynyt noin tuhat teosta, joista vanhin on vuonna 1613 maalattu muotokuva miehestä. Hän sai vaikutteita etenkin Rubensilta ja Tizianilta. Van Dyck työskenteli uransa alussa Rubensin apulaisena ja omaksui tämän tyylistä voimakkaat ja lihaksikkaat henkilöhahmot, täyteläiset värisävyt ja väkevän liikkeen tunnun. Rubensiin verrattuna Van Dyckin siveltimenjälki on karkeampaa ja kuivempaa. Tizianin vaikutusta ovat Van Dyckin kohteiden asennot, hehkuva väritys ja voimallinen sivellintyöskentely. Tizianin tavoin Van Dyck maalasi lähes aina kankaalle, vain harvoin puulle kuten Rubens.
Van Dyck vaikutti merkittävästi englantilaiseen muotokuvamaalaukseen. Tutkijat ovat pitäneet häntä englantilaisen koulukunnan perustajana. Rubensin tapaan hän oli koloristi, mutta Rubensia hillitympi ja henkevämpi. Hänen muotokuviensa mallien asennot ovat taitavasti valittuja, puvut aistikkaan elegantteja ja kuva ilmaisee mallin luonnetta, harrastuksia ja yhteiskunnallista taustaa. Van Dyckin muotokuvatuotannossa voi erottaa kolme vaihetta: italialainen (isokokoiset ja koristeelliset työt), englantilainen (eleganssi, sävykkyys, kiireen tuntu) ja Lontoon vaihe (Diego Velázquezin tyyliin viittaava intensiivisyys, taustan valohämy, hetken pysähtyminen). Elämänsä jälkipuolella hän usein vain viimeisteli muotokuvat, jotka olivat pääasiassa hänen oppilaidensa maalaamia.
Savitaipaleen taistelu
Savitaipaleen taistelu voi viitata seuraaviin taisteluihin:
Antoon van Dyck
Vaikutus ja tyyli
Van Dyck teki maalausten lisäksi myös runsaasti etsauksia. Hänen laaja, vuonna 1630 aloittamansa etsaussarja Ikonografia kuvaa kuuluisia aikalaisia.
Van Dyckin mukaan nimettyjä asioita
Van Dyck maalasi usein muotokuvia ihmisistä, joilla oli lyhyt terävä parta, ja siksi tästä partatyypistä on hänen mukaansa joskus englannissa käytetty nimitystä vandyke. Yrjö III:n valtakaudella naamiaispuku vandyke oli suosittu; Gainsboroughin Sininen poika on pukeutunut vandyke-asuun. Öljyväri nimeltään van dyckin ruskea on nimetty hänen mukaansa.
Tony Romo
Antonio Ramiro ”Tony” Romo (s. 21. huhtikuuta 1980 San Diego) on ammattilaisuransa lopettanut amerikkalaisen jalkapallon pelaaja. Romo pelasi 14 kautta NFL-liigan Dallas Cowboysissa joukkueen pelinrakentajana. Hänet valittiin uransa aikana neljästi Pro Bowliin.
Romoa ei koskaan varattu NFL:n varaustilaisuudessa vaan hän on päässyt Dallasiin harjoitusleirin kautta. Hän vakiinnutti paikkansa Dallasin aloittavana pelinrakentajana kaudella 2006. Romon uraa varjostivat useat loukkaantumiset, ja kaudella 2016 tulokas Dak Prescott syrjäytti Romon hänen ollessa sivussa. Romo päätti ammattilaisuransa tuohon kauteen.